Sidoo kale wasiir Sacad ayaa ka hadlay hadalada ku saabsan heshiiska dekeda Berbera ee ka soo yeedhaya masuuliyiinta dawlada Soomaaliya waxaanu yidhi “Dekeda Berberi waxay ku taalaa Somaliland ee Somaliya kuma taalo, in maamulka Somaliya ka hadlo wax aan dantooda ahayna waa laga qurux badan yahay, waxyaabo badan ayaa u yaala oo ka baylahsan ee waxyaabahaas haku ekaadaan oo somaliland iyo dekeda Berbera yaanay ku mashquulin, Somaliya waanu kala hagaagnay waxaana haboon oo kaliya inaynu is ixtiraamno oo sidii laba dawladood oo jaar ah oo walaalo ah u wada dhaqano, mana aha somaliya inay iska indho tirto xaqiiqada oo ay been iskugu sheekayso, wada hadal ayaana u dhaxeeya Somaliland Iyo Somaliya waxaanan leeyahay wada hadaladaas si niyad samiya uga qayb gala laakiin iska daaya xaasidnimada iyo hadalada aad leedihiin somaliland cid matasha ayaa somaliya joogta.
